title: 2011/584/EU: Europa-Parlamentets afgørelse af 10. maj 2011 om decharge for gennemførelsen af budgettet for Det Europæiske Lægemiddelagentur for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2009

text:
               27.9.2011

               DA

               Den Europæiske Unions Tidende

               L 250/173

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Det Europæiske Lægemiddelagentur for regnskabsåret 2009
   (2011/584/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Lægemiddelagentur for regnskabsåret 2009,

               —

               der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2009 med agenturets svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 726/2004 (3) om oprettelse af et europæisk lægemiddelagentur, særlig artikel 68,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0153/2011),

               1.

               udsætter sin afgørelse om decharge til eksekutivdirektøren for Det Europæiske Lægemiddelagentur for gennemførelsen af agenturets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til eksekutivdirektøren for Det Europæiske Lægemiddelagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 28.

      (2)  EFT L 248 af 16.9.2002, s. 1.

      (3)  EUT L 136 af 30.4.2004, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for Det Europæiske Lægemiddelagentur for regnskabsåret 2009,

                  —

                  der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2009 med agenturets svar (1),

                  —

                  der henviser til Rådets henstilling af 15. februar 2011 (05892/2011 — C7-0052/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 726/2004 (3) om oprettelse af et europæisk lægemiddelagentur, særlig artikel 68,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til den interne revisionstjenestes årlige interne revisionsberetning om Det Europæiske Lægemiddelagentur for 2009,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0153/2011),

                  A.

                  der henviser til, at Revisionsretten i sin beretning om Det Europæiske Lægemiddelagenturs årsregnskab for regnskabsåret 2009 afgav en revisionserklæring med forbehold med hensyn til de underliggende transaktioners lovlighed og formelle rigtighed,

                  B.

                  der henviser til, at Parlamentet den 5. maj 2010 meddelte decharge til eksekutivdirektøren for Det Europæiske Lægemiddelagentur for gennemførelsen af agenturets budget for regnskabsåret 2008 (5), og i sin beslutning med bemærkningerne til afgørelsen om decharge bl.a.:

                              —

                              var foruroliget over, at Revisionsretten bemærkede, at ud af budgetbevillingerne blev 36 000 000 EUR (19,7 % af budgettet) fremført og 9 700 000 EUR (5,3 % af budgettet) bortfaldt

                              —

                              opfordrede agenturet til at forbedre sine udbudsprocedurer og afhjælpe de svagheder, Revisionsretten havde konstateret (f.eks. mangelfulde metoder til vurdering af priskriterier og utilstrækkelig begrundelse for valg af procedurer),

                  C.

                  der henviser til, at agenturets budget for 2009 var på 194 000 000 EUR, hvilket er en stigning på 6,28 % i forhold til regnskabsåret 2008,

                  D.

                  der henviser til, at agenturets budget finansieres via både Unionens budget, der udgør 18,52 % af de samlede indtægter i 2009, og i større omfang via gebyrer, som erlægges af medicinalvirksomheder, og henviser til, at Unionens overordnede bidrag således faldt med 9,2 % mellem 2008 og 2009,

         Generelle betragtninger

                  1.

                  er yderst betænkelig ved agenturets svar på væsentlige spørgsmål, som Revisionsretten og den interne revisionstjeneste (IAS) har rejst, som f.eks.:

                              i)

                              forvaltningen af udbudsprocedurerne

                              ii)

                              den manglende overholdelse af gennemførelsesprocedurer vedrørende afdækning og håndtering af interessekonflikter hos medarbejdere og eksperter

                              iii)

                              de kriterier, der ligger til grund for ansættelse af medarbejdere;

                  2.

                  mener navnlig, at ovennævnte aspekter kan skabe grobund for:

                              i)

                              gentagne fejl i forvaltningen af udbudsprocedurerne, som f.eks. dem der blev opdaget i 2009, og som svarer til en betydelig andel af agenturets samlede budget, hvilket kan bringe de for agenturets regnskaber underliggende transaktioners lovlighed og formelle rigtighed i fare

                              ii)

                              potentielle risici med hensyn til uafhængigheden af de eksperter/medarbejdere, der deltager i vurderingen af lægemidler

                              iii)

                              potentielle svagheder ved ansættelsen af medarbejdere/eksperter, der ikke alene kan føre til diskvalificering af kompetente kandidater og/eller ansættelse af mindre kvalificerede kandidater, men også kan have negativ indvirkning på kvaliteten af agenturets videnskabelige vurderingsarbejde;

         Budgetmæssig og økonomisk forvaltning

         Udbudsprocedurer

                  3.

                  er bekymret over, at Revisionsretten har fundet fejl i udbudsprocedurerne i et omfang, der svarer til en betydelig andel af agenturets samlede budget for regnskabsåret 2009; understreger, at Revisionsretten allerede i 2008 påviste mangler i denne henseende, navnlig hvad angår metoderne til vurdering af priskriterier og med hensyn til begrundelsen for valg af procedurer;

                  4.

                  erkender især, at agenturet i forbindelse med en række udbud vedrørende store it-rammekontrakter til en anslået værdi af EUR 30 000 000 begik adskillige fejl i 2009 på det tidspunkt, hvor udbudsproceduren indledtes, som f.eks.:

                              i)

                              regnefejl i vurderingen af tildelingskriterierne

                              ii)

                              utilstrækkelig dokumentation for den vurdering, der var foretaget af et medlem af bedømmelsesudvalget

                              iii)

                              at der kunne sættes spørgsmålstegn ved den vurderingsmetode, der blev brugt for udvælgelseskriterierne, da der manglede bevis for, at den var blevet anvendt konsekvent

                              iv)

                              manglende kontroller til at mindske risikoen for fejl, når der indledtes et udbud med forhandling, hvad der på sin side betød manglende garanti for optimal anvendelse af midlerne, idet der var fejl i anvendelsen af udvælgelseskriterierne;

                  5.

                  erkender ligeledes, at der i forbindelse med to andre udbudsprocedurer med forhandling for hhv. 5 300 000 EUR og 4 000 000 EUR, hvor der kun var én leverandør, igen blev begået adskillige fejl på det tidspunkt, hvor udbudsproceduren indledtes, som f.eks.:

                              i)

                              at der ikke blev offentliggjort nogen formel indkaldelse af tilbud

                              ii)

                              at der ikke blev udarbejdet detaljerede tekniske specifikationer i forvejen

                              iii)

                              at de tekniske specifikationer ikke klart definerede alle de produkter, der skulle købes, inden forhandlingerne gik i gang

                              iv)

                              at der ikke var udpeget et vurderingsudvalg

                              v)

                              at der ikke blev udfærdiget en vurderingsrapport;

                  6.

                  konstaterer derfor, at agenturet ikke har overholdt forskellige krav i de relevante forordninger om offentlige indkøb;

                  7.

                  finder det uacceptabelt, at agenturet var ude af stand til at etablere et kontrolsystem, der i tide ville kunne opdage vedvarende fejl, som undergraver lovligheden og den formelle rigtighed af agenturets transaktioner; opfordrer derfor indtrængende agenturet til at forbedre sine udbudsprocedurer og afhjælpe de svagheder, Revisionsretten har konstateret;

                  8.

                  opfordrer agenturet til at udarbejde en flerårig indkøbsplan, der sikrer strengere teknisk og proceduremæssig kontrol, og underrette dechargemyndigheden herom senest den 30. juni 2011;

                  9.

                  opfordrer agenturet til at sikre, at resultaterne af udbudsprocedurerne verificeres, inden der tildeles kontrakter; forventer i lyset af Revisionsrettens konklusioner, at der altid udarbejdes detaljerede tekniske specifikationer;

         Fremførte bevillinger

                  10.

                  er bekymret over, at Revisionsretten har indberettet fremførsler for 19 500 000 EUR (38 % af agenturets forpligtelsesbevillinger), og at ca. 14 800 000 EUR af disse fremførsler drejede sig om aktiviteter, der endnu ikke var gennemført (eller i nogle tilfælde varer, der ikke var modtaget) ved årets udgang; understreger, at denne situation viser, at der var forsinkelser i gennemførelsen af de aktiviteter, der blev finansieret under afsnit II (Bygninger, udstyr og forskellige driftsudgifter) i agenturets budget, og at agenturet ikke efterlever budgetprincippet om etårighed; har vurderet agenturets svar til bemærkningerne og glæder sig over agenturets indsats til at begrænse fremførslerne; opfordrer agenturet til at fortsætte denne proces for fuldt ud at anvende princippet om etårighed;

                  11.

                  påpeger, at Revisionsretten allerede i tidligere regnskabsår har gjort anmærkning om høje fremførselsniveauer, og er bekymret over, at dette er i modstrid med budgetprincippet om etårighed; bemærker især, at de budgetbevillinger, der blev fremført og som bortfaldt i 2008 beløb sig til hhv. 36 000 000 EUR (19,7 % af 2008-budgettet) og 9 700 000 EUR (5,3 % af 2008-budgettet);

         Indtægter fra gebyrer

                  12.

                  opfordrer agenturet til at tilsikre bedre koordinering mellem dets finansielle og videnskabelige tjenester for at råde bod på de uacceptable og meget lange forsinkelser på indtægtsordrer; bemærker endda, at Revisionsretten har indberettet, at to indtægtsordrer (226 200 EUR og 110 200 EUR) ud af ti kontrollerede indtægtsordrer blev udstedt med meget lange forsinkelser (henholdsvis 21 og 5 måneder), hvilket var et brud på agenturets interne regler;

                  13.

                  fremhæver, at agenturets budget finansieres såvel af Unionens budget som af de gebyrer, som lægemiddelindustrien betaler for at ansøge om eller beholde en EU-markedsføringstilladelse; bemærker imidlertid, at bidraget fra Unionens budget kun udgør 18,7 % af det samlede budget, og at denne andel er faldet i løbet af årene; i 2005 udgjorde bidraget for eksempel 22,7 %; understreger, at det samlede budget for agenturet var på 194 389 000 EUR;

         Valutakurskontrakter

                  14.

                  forventer, at agenturet udviser forsigtighed i forvaltningen af sin mangeårige politik med at indgå valutaterminskontrakter for at kurssikre en del af sit administrative budget mod ufordelagtige udsving i kursen på britiske pund; forventer, at agenturet håndterer disse transaktioner med omtanke med henblik på at undgå valutakurstab som dem i 2009, der beløb sig til 900 000 EUR; påpeger, at dette er en bemærkning, som Revisionsretten har fremsat gentagne gange; anmoder agenturet om hurtigst muligt at orientere Parlamentets kompetente udvalg om sin ændrede likviditetspolitik; vil overvåge den ændrede likviditetspolitik;

                  15.

                  noterer sig oplysninger fra agenturet om, at likviditetspolitikken er blevet ændret, vedtaget og formelt godkendt af agenturets rådgivende revisionsudvalg; opfordrer agenturet til at forelægge Parlamentet en oversigt over gennemførelsen af den ændrede likviditetspolitik inden den 30. juni 2011;

         Resultater

                  16.

                  mener, at en vurdering af tilstrækkeligheden og virkningen af de systemer, der er etableret for at bidrage til at sikre agenturet videnskabelig rådgivning om humanmedicinske lægemidler, er et vigtigt redskab til at måle agenturets arbejde; bemærker, at IAS har gennemført revisioner og fundet alvorlige mangler i denne henseende;

         Håndtering af interessekonflikter

                  17.

                  finder det uacceptabelt, at agenturet ikke anvender de relevante bestemmelser effektivt, hvilket betyder, at der overhovedet ikke er nogen garanti for, at vurderingen af humanmedicinske lægemidler foretages af uafhængige eksperter; påpeger, at tolv »meget vigtige« henstillinger og én »kritisk« henstilling fra adskillige af IAS tidligere årlige revisionsberetninger om agenturet, hvoraf hovedparten omhandler eksperters uafhængighed, stadig ikke var blevet gennemført i 2009, og at den ældste af disse henstillinger blev fremsat helt tilbage i 2005;

                  18.

                  noterer sig, at agenturets tidligere eksekutivdirektør er blevet ansat i en konsulentvirksomhed, der blandt andet rådgiver medicinalfirmaer i udviklingen af nye lægemidler og forkortelse af perioden inden deres introduktion på markedet; fremhæver, at denne omstændighed sår en vis tvivl om agenturets faktiske uafhængighed; bemærker, at artikel 16 i vedtægten for tjenestemænd i Den Europæiske Union (6) giver vide skønsbeføjelser til bestyrelsen med hensyn til at tillade eller forbyde denne form for ansættelse; konstaterer, at bestyrelsen efter at have givet sit samtykke til agenturets tidligere eksekutivdirektørs fremtidige ansættelse omsider besluttede at sætte grænser for hans nye og fremtidige professionelle aktiviteter; anmoder ikke desto mindre om, at agenturet senest den 30. juni 2011 forelægger dechargemyndigheden en rapport med en liste over alle tilsvarende sager, der er forekommet, siden agenturet blev oprettet, og grundigt forklarer bestyrelsens afgørelse i hver enkelt sag;

                  19.

                  finder det uacceptabelt, at agenturet ikke effektivt overholder sin adfærdskodeks ved at opstille principper og retningslinjer for uafhængighed og fortrolighed gældende for medlemmer af bestyrelsen og udvalgene, eksperter og agenturets ansatte; forventer af agenturet, at det forud for udvælgelsen af projektansvarlige for produkter nøje vurderer, om de af medarbejderne oplyste interesser eventuelt kan få betydning for deres upartiskhed og uafhængighed; opfordrer derudover indtrængende agenturet til at dokumentere og vurdere sine kontroller og arkivere de relevante afgørelser om tildeling, som skal gøres tilgængelige på agenturets hjemmeside;

                  20.

                  understreger, at agenturets renommé kan blive påvirket, hvis der gøres anmærkninger om, at der foreligger en eventuel interessekonflikt;

                  21.

                  kræver, at agenturet over for dechargemyndigheden omgående angiver, hvilke foranstaltninger det siden sin oprettelse har iværksat for at sikre eksperternes uafhængighed;

                  22.

                  undrer sig over, at Revisionsrettens beretninger om agenturets regnskab siden 2006 ikke nævner manglerne med hensyn til vurderingen af eksperternes uafhængighed;

                  23.

                  anmoder om at blive orienteret om, hvorvidt og hvordan uafhængigheden af de eksperter og medarbejdere, der beskæftigede sig med enhver kategori af benfluorex-stoffer, blev undersøgt, og hvordan deres interesseerklæringer blev verificeret;

         Procedurer til støtte for tilvejebringelsen af videnskabelig vurdering af humanmedicinske lægemidler

                  24.

                  finder det uacceptabelt, at agenturet tillader, at de oplysninger, der indgår i sagsakterne for humanmedicinske lægemidler, er ufuldstændige; opfordrer i denne henseende indtrængende agenturet til at sikre, at centrale oplysninger let kan hentes frem, og at alle relevante retningslinjer for arkiveringssystemet er på plads;

                  25.

                  kræver desuden af agenturet, at det færdiggør og jævnligt opdaterer databasen over europæiske eksperter, som det kræves i henhold til forordning (EF) nr. 726/2004, og holder dechargemyndigheden underrettet herom; opfordrer ligeledes indtrængende agenturet til at tillade SIAMED- og produktoversigtsdatabaser med henblik på effektiv indhentning af oplysninger;

         Rollefordeling mellem agenturet og de nationale kompetente myndigheder

                  26.

                  opfordrer indtrængende agenturet til at oplyse dechargemyndigheden om betingelserne i aftalen med medlemsstaterne om rollefordelingen og videregivelsen af arbejdsopgaver til nationale kompetente myndigheder vedrørende emner såsom udvalgs, eksperters og vurderingsprocedurernes uafhængighed, siden aftalen trådte i kraft, og om omfanget af gennemførelsen heraf, herunder en detaljeret redegørelse for dens udvikling over tid; anser agenturet for at have ansvaret for gennemførelsen af allerede eksisterende procedurer for opdagelse og forvaltning af interessekonflikter hos sine eksperter, indtil denne aftale med medlemsstaterne er fuldstændigt gennemført;

         Videnskabelig rådgivning

                  27.

                  glæder sig over agenturets bestræbelser på at yde mere videnskabelig rådgivning i de tidlige faser af udviklingen af nye lægemidler såvel som over indførelsen af foranstaltninger, der skal fremskynde vurderingen af lægemidler, som er yderst vigtige for folkesundheden, og fremskynde udvikling og gennemførelse af telematikprogrammer;

         Personaleforvaltning

                  28.

                  opfordrer agenturet til at sikre, at følsomme arbejdsopgaver ikke gives til midlertidigt ansatte; anerkender i denne henseende, at agenturet ansætter midlertidige medarbejdere (32 i 2009) under forudsætning af, at kandidaterne har bestået prøverne for kontraktansatte, og at nogle midlertidigt ansatte udfører følsomme arbejdsopgaver eller har adgang til følsomme oplysninger; fremhæver risikoen for brud på sikkerheden i forbindelse med midlertidigt ansattes adgang til følsomme oplysninger eller deres manglende kendskab til de gældende procedurer;

                  29.

                  opfordrer agenturet til at styrke sine ansættelsesprocedurer og sikre, at den dertil hørende dokumentation forvaltes korrekt; anerkender således, at IAS fandt mangler i denne henseende; understreger endvidere, at utilstrækkelig dokumentation i forbindelse med ansættelsesprocedurerne reducerer agenturets muligheder for at reagere på beskyldninger om forskelsbehandling af kandidater og/eller vilkårlige beslutninger om ansættelse af personale; finder endvidere, at der, i den udstrækning at konkurrencen er begrænset, måske ikke træffes de optimale valg om besættelse af stillinger, og at de økonomiske og menneskelige ressourcer måske anvendes på en ineffektiv måde;

         Intern revision

                  30.

                  finder det uacceptabelt, at eksekutivdirektørens revisionserklæring af 13. maj 2010 ikke indeholder et eneste forbehold og dermed ikke overholder forpligtelserne i den adfærdskodeks, agenturet har vedtaget under henvisning til revisionserklæringerne fra IAS og Revisionsretten;

                  31.

                  minder om, at eksekutivdirektørens er forpligtet til at inkludere et resumé af beretningerne fra IAS i sin beretning til dechargemyndigheden, herunder:

                              i)

                              antallet og typen af interne revisioner foretaget af IAS

                              ii)

                              alle henstillingerne (herunder dem, som agenturet eventuelt måtte have afvist) og

                              iii)

                              alle foranstaltninger, der er truffet på grundlag af disse henstillinger;

                        undrer sig over, om disse forpligtelser er blevet overholdt i tidligere regnskabsår, og kræver, at agenturet senest den 30. juni 2011 sender dechargemyndigheden IAS' beretninger fra 2007 og frem;

                  32.

                  bemærker, at agenturet har taget initiativ til at forelægge dechargemyndigheden IAS' årlige interne revisionsberetning om agenturet; mener, at dette bør være normal praksis for åbenhed og forventer, at alle andre agenturer vil følge denne praksis;

                  33.

                  bemærker, at ud af IAS' 32 henstillinger er én »kritisk« vedrørende gennemførelsesprocedurerne for eksperter og tolv er »meget vigtige«, primært vedrørende personaleforvaltning, forvaltning af medarbejderes interessekonflikter og vedrørende andre procedurer i agenturet til støtte for tilvejebringelsen af videnskabelig vurdering af humanmedicinske lægemidler; opfordrer derfor agenturet til snarest muligt at orientere dechargemyndigheden om det præcise indhold af disse henstillinger; opfordrer indtrængende agenturet til hurtigt at gennemføre IAS' henstillinger og forsyne dechargemyndigheden med en fuldstændig oversigt over de foranstaltninger, der er truffet og gennemført for at imødekomme disse henstillinger, senest den 30. juni 2011; anmoder endvidere Revisionsretten om at overvåge og underrette dechargemyndigheden om effektiviteten af de trufne foranstaltninger;

         Foranstaltninger der skal træffes af agenturet inden den 30. juni 2011

                  34.

                  opfordrer indtrængende agenturets eksekutivdirektør til med støtte fra IAS at foretage en grundig verifikation af den effektive anvendelse af procedurerne vedrørende opdagelse og forvaltning af interessekonflikter hos medarbejdere og eksperter og til at underrette dechargemyndigheden om resultaterne senest den 30. juni 2011;

                  35.

                  forventer, at bestyrelsen hurtigt vedtager en handlingsplan, der kan rette op på manglerne i udbudsprocedurerne; anmoder navnlig agenturets eksekutivdirektør om, i samarbejde med IAS og GD TREN, at udarbejde denne handlingsplan, som skal indeholde konkrete foranstaltninger og en tidsplan for gennemførelsen; forventer, at agenturet underretter dechargemyndigheden om disse konkrete foranstaltninger senest den 30. juni 2011;

                  36.

                  anmoder derfor agenturet om at underrette dechargemyndigheden om, hvilke foranstaltninger der er truffet, og hvilke forbedringer der er opnået med hensyn til alle disse spørgsmål senest den 30. juni 2011;

                  37.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (7) om resultater, økonomisk forvaltning og kontrol med agenturer.

         (1)  EUT C 338 af 14.12.2010, s. 28.

         (2)  EFT L 248 af 16.9.2002, s. 1.

         (3)  EUT L 136 af 30.4.2004, s. 1.

         (4)  EFT L 357 af 31.12.2002, s. 72.

         (5)  EUT L 252 af 25.9.2010, s. 164.

         (6)  EFT L 56 af 4.3.1968, s. 1.

         (7)  Vedtagne tekster, P7_TA(2011)0163 (Se side 269 i denne EUT).


title: 2012/602/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske GNSS-agentur for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske GNSS-agentur for regnskabsåret 2010

text:
               17.10.2012

               DA

               Den Europæiske Unions Tidende

               L 286/298

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske GNSS-agentur for regnskabsåret 2010
   (2012/602/EU)
   EUROPA-PARLAMENTET,

               —

               der henviser til det endelige årsregnskab for Det Europæiske GNSS-agentur for regnskabsåret 2010,

               —

               der henviser til Revisionsrettens beretning om årsregnskabet for Det Europæiske GNSS-agentur for regnskabsåret 2010, med agenturets svar (1),

               —

               der henviser til Rådets henstilling af den 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU) nr. 912/2010 af 22. september 2010 om oprettelse af Det Europæiske GNSS-agentur (3), særlig artikel 14,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0127/2012),

               1.

               meddeler den administrerende direktør for Det Europæiske GNSS-agentur decharge for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske GNSS-agentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 112.

      (2)  EFT L 248 af 16.9.2002, s. 1.

      (3)  EUT L 276 af 20.10.2010, s. 11.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske GNSS-agentur for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske GNSS-agentur for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske GNSS-agentur for regnskabsåret 2010, med agenturets svar (1),

                  —

                  der henviser til Rådets henstilling af den 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU) nr. 912/2010 af 22. september 2010 om oprettelse af Det Europæiske GNSS-agentur (3), og særlig artikel 14,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0127/2012),

                  A.

                  der henviser til, at Det Europæiske GNSS-agentur (»agenturet«) blev økonomisk uafhængigt i 2006,

                  B.

                  der henviser til, at Revisionsretten erklærede sig ude af stand til at afgive udtalelse om regnskaberne for agenturet for regnskabsåret 2007 og påpegede, at hele opbygningen af Galileoprojektet blev revideret i 2007, og at agenturets regnskaber var blevet udarbejdet i et usikkert lovgivningsklima,

                  C.

                  der henviser til, at Revisionsretten tilføjede en bemærkning til sin revisionserklæring for årsregnskabet for agenturet for regnskabsåret 2008, for så vidt angår regnskabernes rigtighed og de underliggende transaktioners lovlighed og formelle rigtighed,

                  D.

                  der henviser til, at Revisionsretten fastslog, at den havde fået rimelig sikkerhed for, at årsregnskabet for agenturet for regnskabsåret 2009 var rigtigt, og at de underliggende transaktioner var lovlige og formelt rigtige,

                  E.

                  der henviser til, at Revisionsretten i sin beretning om agenturets årsregnskab for regnskabsåret 2010 afgav en erklæring med forbehold for så vidt angår rigtigheden af årsregnskabet for 2010,

                  F.

                  der henviser til, at Parlamentet den 10. maj 2011 meddelte decharge til agenturets administrerende direktør for gennemførelsen af agenturets budget for regnskabsåret 2009 (5) og i beslutningen med bemærkningerne til afgørelsen bl.a.:

                              —

                              opfordrede agenturet til at rette op på manglerne i det endelige budget, offentliggjort af agenturet den 31. marts 2010, eftersom det ikke afspejlede det endelige budget for 2009, som bestyrelsen havde godkendt, og eftersom indtægterne ikke var medregnet

                              —

                              opfordrede agenturet til at rette op på de mangler i personaleudvælgelsesprocedurerne, som er i strid med princippet om ligebehandling i forbindelse med anvendelsen af udvælgelseskriterier i ansættelsesprocedurer, der er åbne for både interne og eksterne ansøgere

                              —

                              opfordrede agenturet til at rette op på udelukkelseskriterierne for det syvende rammeprogram om forskning (RP7), som ikke var blevet offentliggjort og kontrolleret

                              —

                              bemærkede, at dechargemyndigheden ikke havde systematisk bevis for, at det var blevet kontrolleret, at de potentielle støttemodtagere, der deltog i forbindelse med et af emnerne, opfyldte kriterierne for små og mellemstore virksomheder,

                  G.

                  der henviser til, at agenturet allerede i løbet af 2011 havde truffet de foranstaltninger, som Parlamentet krævede for at sikre udvælgelsesprocedurernes gennemsigtighed, ligebehandling og effektivitet,

                  H.

                  der henviser til, at agenturets budget for regnskabsåret 2010 var på 15 900 000 EUR sammenlignet med 44 400 000 EUR i 2009, hvilket var et fald på 64,19 %; der henviser til, at agenturets bidrag fra Unionen til budgettet for 2010 var på 8 690 000 EUR,

         Rigtigheden af regnskabet

                  1.

                  bemærker, at agenturet i overensstemmelse med regnskabspraksis fra Galileoprogrammet i 2010 registrerede komponenter til en værdi af 4 400 000 EUR i form af satellitudstyr: magnetotorquers, propulsion thrusters, brændstoftanke (validering i kredsløb) og rubidiumatomure til brug på jorden (fuld operationel kapacitet) som forskningsudgifter;

                  2.

                  bemærker, at disse aktiver er blevet opført som udgifter til forskning i stedet for at være blevet klassificeret som aktiver, der skal overføres fra agenturet til Kommissionen; minder om, at denne regnskabspraksis er i overensstemmelse med Unionens bestemmelser om kontering af komponenter til Galileoprogrammet;

                  3.

                  bemærker, at agenturet i sin beretning til Parlamentet af 28. februar 2012 allerede havde redegjort for årsagerne til, at disse komponenter blev behandlet, som de gjorde, i regnskabet;

                  4.

                  tager agenturets svar til Revisionsretten i denne forbindelse til efterretning og konstaterer, at agenturet har begrundet den manglende registrering af dette udstyr som aktiver i sine regnskaber af følgende årsager:

                              —

                              formålet med IOV/FOC-fasen er at vurdere den tekniske gennemførlighed af systemet, som ikke blev valideret i 2010, eftersom Kommissionen, der forvalter og står i spidsen for Galileoprogrammet, først vil validere denne efterfølgende

                              —

                              i henhold til Matimop-aftalen har det aldrig været meningen, at agenturet skulle erhverve udstyret, og det har aldrig været og vil aldrig blive underlagt agenturets kontrol; dette er en af hovedbetingelserne for anerkendelse af et aktiv i henhold til Unionens regnskabsregler

                              —

                              set ud fra et regnskabsmæssigt synspunkt blev det anset for uklogt at anerkende et aktiv uden nogen økonomisk fordel/værdi for agenturet

                              —

                              på grundlag af ovennævnte og i overensstemmelse med Kommissionens konsekvente regnskabspraksis i en sådan situation blev omkostningerne for udstyret bogført som forskningsudgifter i 2010;

                  5.

                  anerkender desuden Revisionsrettens bemærkninger om, at de fleste aktiviteter og aktiver med relation til Egnos- og Galileoprogrammet efter ikrafttrædelsen af Europa-Parlamentets og Rådets forordning (EF) nr. 683/2008 af 9. juli 2008 om den videre gennemførelse af de europæiske satellitbaserede navigationsprogrammer (Egnos og Galileo) (6) er blevet overført til Kommissionen i december 2009, men at status pr. 31. december 2010 endnu ikke var afklaret med hensyn til de 2 000 000 EUR, som agenturet lå inde med, vedrørende teknisk støtte fra Den Europæiske Rumorganisation; bemærker, at overførslen på 2 000 000 EUR ifølge agenturet blev afsluttet den 3. oktober 2011;

         Budgetstyring og økonomisk forvaltning

                  6.

                  bemærker, at Unionens endelige bidrag til agenturets budget for 2010 var på 8 690 000 EUR, og at dette beløb omfatter et foreløbigt budget på 5 135 000 EUR, suppleret med et tilbagebetalt overskud på 2 755 000 EUR og en ekstrabevilling på 800 000 EUR til styrkelse af afsnit III (aktionsudgifter);

                  7.

                  konstaterer på baggrund af beretningen om den budgetmæssige og økonomiske forvaltning (beretningen), at administrationsrådet foretog en ændring i budgettet for agenturet for regnskabsåret 2010; noterer sig, at ændringsbudgettet afspejler en beslutning fra Generaldirektoratet for Erhvervspolitiks side om at styrke agenturets betalingsbevillinger under budgetpost 3 1 0 0 »udgifter til undersøgelser« med 800 000 EUR med henblik på at fastholde betalingskapaciteten for forpligtelsesbevillinger, der er fremført fra tidligere år, og for dem, der er indgået i 2010;

                  8.

                  konstaterer på baggrund af beretningen, at agenturets budgetgennemførelsesgrad nåede 97 % for udgifter, der finansieres af EU's driftstilskud, og 89 % for aktionsudgifter, der finansieres af formålsbestemte indtægter; bemærker navnlig, at agenturets budgetgennemførelsesgrad nåede op på:

                              —

                              96 % med hensyn til forpligtelser og 89 % med hensyn til betalinger under afsnit I (personaleudgifter)

                              —

                              99 % med hensyn til forpligtelser og 78 % med hensyn til betalinger under afsnit II (administrationsudgifter)

                              —

                              99 % med hensyn til forpligtelser og 60 % med hensyn til betalinger under afsnit III (aktionsudgifter);

                        er bekymret over, at agenturets gennemførelsesgrad under afsnit III med hensyn til betalinger kun var på 60 % sammenlignet med 97 % i 2009; glæder sig over, at agenturet har truffet de nødvendige foranstaltninger med henblik på at afhjælpe denne situation, hvilket har ført til et højt resultat for betalinger i 2011 (90 % under afsnit III og 94 % for det samlede budget);

                  9.

                  fastslår på baggrund af beretningen, at den administrerende direktør i 2010 har godkendt to interne overførelser til en samlet værdi af 205 000 EUR;

                  10.

                  noterer sig på baggrund af den årlige aktivitetsrapport, at agenturet har modtaget forfinansiering fra Kommissionen på 2 606 675 EUR og 4 556 158 EUR i overensstemmelse med delegationsaftalen for RP7;

         Tildelingsprocedurer

                  11.

                  opfordrer agenturet til at afhjælpe de mangler, der er blevet identificeret af Revisionsretten i evalueringsprocessen med hensyn til procedurerne for tildeling af tilskud under RP7/Galileo/anden indkaldelse, der har et budget på 26 000 000 EUR; konstaterer navnlig Revisionsrettens bemærkninger om, at kriterierne for vurderingen af ansøgernes finansielle kapacitet ikke var fastsat, og at agenturet ikke kontrollerede ansøgerens status, selv om den maksimale godtgørelsessats afhang af denne status;

                  12.

                  opfordrer desuden agenturet til at afhjælpe de svagheder, som Revisionsretten har konstateret med hensyn til to tilskudsaftaler i forbindelse med det sjette rammeprogram for forskning (RP6)/tredje indkaldelse; bemærker navnlig, at de godtgørelseskrav, der blev indgivet af støttemodtagerne, var baseret på faste satser frem for faktiske omkostninger; minder agenturet om, at dette ikke er i overensstemmelse med nonprofitprincippet, der ligger til grund for finansielle bidrag fra EU, og at agenturet bør rette op på situationen omgående;

                  13.

                  konstaterer desuden på baggrund af Revisionsrettens bemærkninger, at fem reviderede tilskud, der havde relation til RP6, blev udbetalt med mellem ét og tre års forsinkelse, og at det blev konstateret, at kontrakternes oprindelige værdi gentagne gange var blevet forhøjet; bemærker, at agenturet har begrundet forsinkelserne med, at aktiviteternes teknologisk avancerede karakter ændrer sig løbende, og at agenturet af den grund traf beslutning om, at disse ændringer og udvidelser var nødvendige og nyttige for Galileoprogrammet i sin helhed; understreger dog, at agenturet påstår på intet tidspunkt at have overskredet kontrakternes budgetrammer;

         Indkøbsaktiviteter

                  14.

                  bemærker på grundlag af agenturets årlige aktivitetsrapport, at det havde følgende indkøbsaktiviteter i 2010:

                              —

                              65 købsordrer svarende til et samlet beløb på ca. 900 000 EUR

                              —

                              seks procedurer med forhandling svarende til et samlet beløb på 470 000 EUR

                              —

                              tre åbne indkaldelser svarende til et samlet beløb på 9 400 000 EUR;

         Overensstemmelse mellem det årlige arbejdsprogram og den årlige aktivitetsrapport

                  15.

                  bemærker, at agenturets årlige aktivitetsrapport ikke nødvendigvis afspejler dens årlige arbejdsprogram; konstaterer desuden, at arbejdsprogrammets mål er ret upræcise, hvilket gør det temmelig vanskeligt at vurdere dem og kontrollere, om de er opfyldt; opfordrer derfor indtrængende agenturet til at forbedre sit arbejdsprogram, således at dechargemyndigheden bedre kan evaluere agenturets effektivitet; understreger, at agenturet har taget Revisionsrettens henstillinger til efterretning og glæder sig over, at de kommende årlige arbejdsprogrammer derfor er tilpasset disse bestemmelser;

         Menneskelige ressourcer

                  16.

                  opfordrer indtrængende agenturet til at forbedre udvælgelsesprocedurerne for ikke at bringe udvælgelsens gennemsigtighed i fare; konstaterer på baggrund af Revisionsrettens bemærkninger om, at det i de personaleudvælgelsesprocedurer, som Retten reviderede, ikke var fastsat, hvilket antal point der gav adgang til skriftlige prøver og samtale eller til optagelse på listen over egnede kandidater;

                  17.

                  bemærker på baggrund af den årlige aktivitetsrapport, at agenturet iværksatte 16 ansættelsesprocedurer og havde opnået en samlet medarbejderstab på 40 ved udgangen af 2010;

                  18.

                  bemærker endvidere på baggrund af agenturets årlige arbejdsprogram, at agenturet kalkulerede med en medarbejderstab på 42, mens det samlede antal tjenestegørende medarbejdere pr. den 31. december 2010 var på 40 (fem mere end i 2009): 18 operationelle, 14 administrative og otte blandede medarbejdere;

         Intern revision

                  19.

                  konstaterer på baggrund af den årlige aktivitetsrapport, at agenturet har færdiggjort sin politik vedrørende risikostyring, og at der er blevet etableret et risikoregister;

                  20.

                  bemærker endvidere på baggrund af agenturets årlige aktivitetsrapport, at der ved udgangen af 2010 ikke var nogen uafsluttede kritiske henstillinger fra Den Interne Revisionstjeneste, men fem uafsluttede henstillinger vedrørende:

                              —

                              offentliggørelsen af mål og resultatindikatorer i arbejdsprogrammet

                              —

                              behovet for at formalisere administrationsrådets udpegelse af en regnskabsfører

                              —

                              etableringen af tilstrækkelige finansieringsafgørelser

                              —

                              styrkelsen af centrale kontroller inden for tilskudsstyring

                              —

                              opdateringen af de uddelegerede finansielle beføjelser og den løbende vurdering af brugerrettigheder i ABAC;

                  21.

                  glæder sig over, at de ovennævnte fem uafsluttede henstillinger, i henhold til agenturets årlige rapport om gennemførelsen af henstillinger fra december 2011, er blevet gennemført;

                  22.

                  henleder opmærksomheden på sine henstillinger fra tidligere dechargebetænkninger, som er anført i bilaget til denne beslutning;

                  23.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (7) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 112.

         (2)  EFT L 248 af 16.9.2002, s. 1.

         (3)  EUT L 276 af 20.10.2010, s. 11.

         (4)  EFT L 357 af 31.12.2002, a. 72.

         (5)  EUT L 250 af 27.9.2011, s. 232.

         (6)  EUT L 196 af 24.7.2008, s. 1.

         (7)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER GENNEM DE SENESTE ÅR

                  Det Europæiske GNSS-agentur

                  2006

                  2007

                  2008

                  2009

                  Budgetmæssig og økonomisk forvaltning

                              —

                              Svagheder ved den måde, forvaltnings- og kontrolsystemerne fungerer på: i 12 tilfælde havde den embedsmand, der iværksatte transaktionen, ikke den nødvendige beføjelse, og det korrekte finansielle kredsløb blev ikke overholdt

                              —

                              Usikkerheder med hensyn til Galileo- og Egnosprojekternes aktiver

                              —

                              Svagheder i forvaltningen af budgettet: fraværet af en klar forbindelse mellem myndighedens arbejdsprogram og budgettet; overførsler, der hverken var tilstrækkeligt begrundede eller dokumenterede, gentagne forsinkelser i bogføringen af indtægtsordrer i bevillingsregnskabet og inkonsekvent præsentation af budgetgennemførelsen

                              —

                              Selv med en reel budgetformindskelse på 50 % var udnyttelsesgraden for forpligtelses- og betalingsbevillingerne vedrørende aktionsudgifter lav: 63 % for forpligtelserne og 51 % for betalingerne

                              —

                              Beklager, at Revisionsretten havde afgivet en revisionserklæring med forbehold med hensyn til årsregnskabet for regnskabsåret 2007 for så vidt angik regnskabernes rigtighed og de underliggende transaktioners lovlighed og formelle rigtighed

                              —

                              Usikkerheder med hensyn til Galileo- og Egnosprojekternes aktiver

                              —

                              Svagheder i forvaltningen af budgettet: der var ikke udfærdiget et egentligt ændringsbudget

                              —

                              Beklager, at Revisionsretten havde afgivet en revisionserklæring med forbehold med hensyn til årsregnskabet for regnskabsåret 2008 for så vidt angik regnskabernes rigtighed og de underliggende transaktioners lovlighed og formelle rigtighed

                              —

                              Usikkerheder med hensyn til Galileo- og Egnosprojekternes aktiver

                              —

                              Udelukkelseskriterierne for det syvende rammeprogram blev ikke offentliggjort og kontrolleret, og myndigheden havde ikke systematisk bevis for, at den havde kontrolleret, at de potentielle støttemodtagere, der deltog i forbindelse med et af emnerne, opfyldte kriterierne for små og mellemstore virksomheder

                              —

                              Det endelige budget, som myndigheden offentliggjorde den 31. marts 2010, afspejlede ikke det endelige budget for 2009, som administrationsrådet havde godkendt, og medregnede ikke indtægterne; opfordrer derfor indtrængende myndigheden til at afhjælpe situationen og informere dechargemyndigheden om ændringen

                  Menneskelige ressourcer

                  Ikke relevant

                  Ikke relevant

                  Ikke relevant

                              —

                              Mangler ved personaleudvælgelsesprocedurerne

                              —

                              Behovet for at rette op på de mangler, som er i strid med princippet om ligebehandling i forbindelse med anvendelsen af udvælgelseskriterier i ansættelsesprocedurer, der er åbne for både interne og eksterne ansøgere

                  Intern revision

                  Ikke relevant

                  Ikke relevant

                  Opfordrer agenturet til at opfylde de seneste to anbefalinger fra Den Interne Revisionstjeneste i 2007, dvs. følsomme stillinger samt stillingsbeskrivelser

                  Konstaterer, at der er to resterende væsentlige anbefalinger fra Den Interne Revisionstjeneste, der stadig ikke er gennemført, vedrører følsomme stillinger samt stillingsbeskrivelser


title: 2011/758/EU: Europa-Parlamentets afgørelse af 25. oktober 2011 om decharge for gennemførelsen af budgettet for Det Europæiske Lægemiddelagentur for regnskabsåret 2009#Europa-Parlamentets beslutning af 25. oktober 2011 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2009

text:
               26.11.2011

               DA

               Den Europæiske Unions Tidende

               L 313/27

         EUROPA-PARLAMENTETS AFGØRELSE
   af 25. oktober 2011
   om decharge for gennemførelsen af budgettet for Det Europæiske Lægemiddelagentur for regnskabsåret 2009
   (2011/758/EU)
   EUROPA-PARLAMENTET,
   der henviser til det endelige årsregnskab for Det Europæiske Lægemiddelagentur for regnskabsåret 2009,
   der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2009 med agenturets svar (1),
   der henviser til Rådets henstilling af 15. februar 2011 (05892/2011 — C7-0052/2011),
   der henviser til sin afgørelse af 10. maj 2011 (2) om udsættelse af afgørelsen om decharge for regnskabsåret 2009 og svarene fra direktøren for Det Europæiske Lægemiddelagentur,
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Europa-Parlamentets og Rådets forordning (EF) nr. 726/2004 (4) om oprettelse af et europæisk lægemiddelagentur, særlig artikel 68,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
   der henviser til skrivelse af 17. juni 2011 fra formanden for agenturets bestyrelse til formanden for Europa-Parlamentets Budgetkontroludvalg (EMA/441533/2011),
   der henviser til agenturets svar på Parlamentets beslutning af 10. maj 2011 (6), der ledsagede ovennævnte afgørelse om decharge for regnskabsåret 2009,
   der henviser til de årlige interne revisionsberetninger fra Kommissionens interne revisionstjeneste (IAS) om agenturet for 2009, 2008 og 2007,
   der henviser til den endelige opfølgende revisionsrapport fra IAS om agenturet for 2009, 2008 og 2006,
   der henviser til forretningsordenens artikel 77 og bilag VI,
   der henviser til anden betænkning fra Budgetkontroludvalget (A7-0329/2011),

               1.

               meddeler eksekutivdirektøren for Det Europæiske Lægemiddelagentur decharge for gennemførelsen af agenturets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til eksekutivdirektøren for Det Europæiske Lægemiddelagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 28.

      (2)  EUT L 250 af 27.9.2011, s. 173.

      (3)  EFT L 248 af 16.9.2002, s. 1.

      (4)  EUT L 136 af 30.4.2004, s. 1.

      (5)  EFT L 357 af 31.12.2002, s. 72.

      (6)  EUT L 250 af 27.9.2011, s. 174.

      EUROPA-PARLAMENTETS BESLUTNING
      af 25. oktober 2011
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2009
      EUROPA-PARLAMENTET,
      der henviser til det endelige årsregnskab for Det Europæiske Lægemiddelagentur for regnskabsåret 2009,
      der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2009 med agenturets svar (1),
      der henviser til Rådets henstilling af 15. februar 2011 (05892/2011 — C7-0052/2011),
      der henviser til sin afgørelse af 10. maj 2011 (2) om udsættelse af afgørelsen om decharge for regnskabsåret 2009 og svarene fra direktøren for Det Europæiske Lægemiddelagentur,
      der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
      der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
      der henviser til Europa-Parlamentets og Rådets forordning (EF) nr. 726/2004 (4) om oprettelse af et europæisk lægemiddelagentur, særlig artikel 68,
      der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
      der henviser til skrivelse af 17. juni 2011 fra formanden for agenturets bestyrelse til formanden for Europa-Parlamentets Budgetkontroludvalg (EMA/441533/2011),
      der henviser til agenturets svar på Parlamentets beslutning af 10. maj 2011 (6), der ledsagede ovennævnte afgørelse om decharge for regnskabsåret 2009,
      der henviser til de årlige interne revisionsberetninger fra Kommissionens interne revisionstjeneste (IAS) om agenturet for 2009, 2008 og 2007,
      der henviser til den endelige opfølgende revisionsrapport fra IAS om agenturet for 2009, 2008 og 2006,
      der henviser til forretningsordenens artikel 77 og bilag VI,
      der henviser til anden betænkning fra Budgetkontroludvalget (A7-0329/2011),

                  A.

                  der henviser til, at Revisionsretten i sin beretning om Det Europæiske Lægemiddelagenturs årsregnskab for regnskabsåret 2009 afgav en revisionserklæring med forbehold med hensyn til de underliggende transaktioners lovlighed og formelle rigtighed,

                  B.

                  der henviser til, at Parlamentet i ovennævnte beslutning af 10. maj 2011 vedtog at udsætte meddelelsen af decharge til eksekutivdirektøren for Det Europæiske Lægemiddelagentur for gennemførelsen af agenturets budget for regnskabsåret 2009,

                  C.

                  der henviser til, at agenturets budget for 2009 var på 194 000 000 EUR, hvilket er en stigning på 6,28 % i forhold til regnskabsåret 2008,

                  D.

                  der henviser til, at agenturets budget finansieres både via Unionens årlige budget, der udgjorde 18,52 % af de samlede indtægter i 2009, og i større omfang via gebyrer, som erlægges af medicinalvirksomheder for tjenesteydelser, der kan strække sig over mere end ét regnskabsår, og til, at Unionens overordnede bidrag således faldt med 9,2 % mellem 2008 og 2009,

                  E.

                  der henviser til, at dechargemyndigheden har modtaget svar fra agenturet på Parlamentets ovennævnte beslutning af 10. maj 2011,

                  F.

                  der henviser til, at agenturet i sine svar til Parlamentet opdaterede dechargemyndigheden om gennemførelsesgraden for IAS' henstillinger, idet det konstateres, at:

                              —

                              en af de tre »meget vigtige« henstillinger fra IAS' revision for 2009 om personalespørgsmål nu var blevet gennemført, og at de to andre var på vej til at blive det

                              —

                              den »kritiske« henstilling og en »meget vigtig« henstilling (håndtering af interessekonflikter hos medarbejdere og specifikke retningslinjer) fra IAS' revision for 2008 om administrative udvælgelsesprocedurer til støtte for tilvejebringelse af videnskabelig vurdering af humanmedicinske lægemidler i agenturet, var blevet nedgraderet til henholdsvis »meget vigtig« og »vigtig«, mens tre »meget vigtige« anbefalinger nu var blevet gennemført

                              —

                              en af de to »meget vigtige« anbefalinger fra IAS' revision for 2005 om gennemførelsen af de interne kontrolstandarder (ICS) nu var blevet gennemført,

         Generel vurdering

                  1.

                  bekræfter modtagelsen af en skrivelse fra formanden for agenturets bestyrelse af 17. juni 2011, hvoraf det fremgår, at agenturet har truffet foranstaltninger til at rette op på manglerne fra 2009; noterer sig også de dokumenter og bilag, der er modtaget fra agenturet efter krav fra Parlamentet i ovennævnte beslutning af 10. maj 2011; bekræfter ligeledes modtagelsen af en skrivelse af 10. august 2011 fra agenturets fungerende eksekutivdirektør som opfølgning på nogle spørgsmål, der blev rejst under forhandlingerne om decharge til agenturet for 2009 på mødet i Parlamentets Budgetkontroludvalg den 13. juli 2011; beklager imidlertid, at ikke alle de ønskede oplysninger er blevet fremsendt;

                  2.

                  bemærker imidlertid, at agenturet bør fortsætte med at underrette dechargemyndigheden hver tredje måned om resultaterne af de foranstaltninger, som dechargemyndigheden har krævet;

                  3.

                  understreger, at dechargemyndigheden under de kommende dechargeprocedurer fortsat nøje skal overvåge gennemførelsesniveauet for de foranstaltninger, der gennemføres for at håndtere agenturets alvorlige svagheder, som blev afdækket af rapporterne fra såvel Revisionsretten som IAS; forventer derfor, at agenturet orienterer dechargemyndigheden om de tiltag, der gennemføres, og resultaterne af disse, samt at det fremsender de ønskede dokumenter, navnlig vedrørende følgende emner:

                              a)

                              bestyrelsens vedtagelse af handlingsplanen med særlige foranstaltninger for afhjælpning af manglerne i udbudsprocedurerne og med en tidsplan for dens gennemførelse

                              b)

                              den omhyggelige kontrol med en effektiv anvendelse af de eksisterende procedurer for afdækning og håndtering af interessekonflikter hos medarbejdere og eksperter

                              c)

                              fremsendelse af rapporterne fra IAS i henhold til finansforordningen;

         Specifikke bemærkninger

         Udbudsprocedurer

                  4.

                  bekræfter at have modtaget oplysninger om det kontrolsystem, der skal hindre eller opdage vedvarende fejl i udbudsprocedurerne i tide; forventer at modtage den flerårige indkøbsplan; minder i denne forbindelse agenturet om, at det skal fortsætte med at forbedre kvaliteten af sit udbudssystem og leve strengt op til kravene i de relevante regler om offentlige indkøb med henblik på at rette op på de mangler, som Revisionsretten har påpeget;

                  5.

                  bemærker, at der er indledt foranstaltninger til udvikling af en handlingsplan om forbedring af udbudsprocedurerne; opfordrer agenturet til omgående at skride til vedtagelse af en handlingsplan for afhjælpning af manglerne i udbudsprocedurerne, navnlig fejlene i administration af tildelingen af kontrakter ved at sørge for mere omhyggelig teknisk og proceduremæssig kontrol, og derefter at underrette dechargemyndigheden;

                  6.

                  minder om, at Revisionsretten i sin beretning for 2009 konstaterede, at agenturet ikke havde foretaget tilstrækkelig kontrol til at mindske risikoen for fejl i en række procedurer for indkøb af store it-rammekontrakter; minder også om, at revisionen viste mangler, som havde indflydelse på den formelle rigtighed af disse transaktioner og dannede grundlag for Revisionsrettens kvalificerede udtalelse om lovligheden og den formelle rigtighed af de for agenturets regnskaber underliggende transaktioner;

         Fremførte bevillinger

                  7.

                  påpeger, at Revisionsretten i sin årlige beretning om agenturet for 2009 rapporterede, at cirka 14 800 000 EUR af en fremførsel af EUR 19 500 000 (38 % af agenturets forpligtelser i 2009) var til aktiviteter, som ved årets udgang endnu ikke var gennemført (eller i nogle tilfælde til varer, som ikke var modtaget, til ydelser, som kunne strække sig over mere end ét regnskabsår); opfordrer derfor igen agenturet til at rette op på sagen, og ser frem til at modtage Revisionsrettens bekræftelse på, at dette er sket;

         Indtægter fra gebyrer

                  8.

                  bekræfter at have modtaget oplysninger fra agenturet om, at dette fra 1. januar 2011 har indført et integreret virksomhedssystem (ERP) med SAP som leverandør for at afhjælpe de lange forsinkelser for indtægtsordrernes vedkommende; noterer sig, at agenturet med dette nye system overfører data fra sine nuværende operationelle systemer (f.eks. SIAMED) direkte til SAP-finansmodulet via et dashboard;

         Valutakurskontrakter

                  9.

                  konstaterer, at agenturet har givet tilsagn om at begrænse sine risici som følge af valutakursudsving, og at det den 11. juni 2010 reviderede sin likviditetspolitik ved at: oprette et internt samrådsudvalg til at rådgive regnskabsføreren om risikoafdækningsstrategier, begrænse afdækningen til 50 % af det anslåede behov og sikre, at de markedssatser, der opnås, svarer til eller ligger over de budgetterede satser;

         Håndtering af interessekonflikter

                  10.

                  noterer sig agenturets svar vedrørende overholdelsen af dets adfærdskodeks ved at opstille principper og retningslinjer for den uafhængighed og fortrolighed, der gælder for bestyrelsen og udvalgsmedlemmerne, eksperterne og agenturets ansatte; forventer endvidere, at agenturet forud for udvælgelsen af projektansvarlige for produkter grundigt vurderer, om de af medarbejderne oplyste interesser eventuelt kan influere på deres upartiskhed og uafhængighed; forventer, at agenturets dokumenter om interessekonflikter opdateres;

                  11.

                  noterer sig, at agenturet har til hensigt at efterleve IAS' henstilling fra den opfølgende revision for 2010 ved at vælge en risikobaseret tilgang og rette kontrollen mod medarbejdere med erklærede interesser; opfordrer agenturet til at orientere dechargemyndigheden om timing og tidsplan for gennemførelsen af denne henstilling fra IAS inden udgangen af 2011;

                  12.

                  bekræfter imidlertid modtagelsen af agenturets svar, hvori det erklærer, at det ikke er forpligtet til at anmode om eller overvåge årlige erklæringer om økonomiske interesser fra eksperter med ansvar for vurdering af lægemidler, da dette påhviler medlemsstaternes kompetente myndigheder (artikel 126b i direktiv 2001/83/EF (7) som ændret ved EF-direktiv 2004/27/EF (8)); opfordrer derfor Kommissionen til at minde de respektive myndigheder i medlemsstaterne om deres forpligtelser på området;

                  13.

                  understreger, at det ikke kun er agenturets renommé, der kan blive påvirket, hvis der rejses tvivl om vurderinger på baggrund af eventuelle interessekonflikter, men at sådanne interessekonflikter heller ikke garanterer den optimale beskyttelse af EU-borgernes sundhed;

                  14.

                  bemærker, at den nye elektroniske interesseerklæring (e-DoI) blev tilgængelig på internettet den 1. juli 2011, og at alle eksperter blev anmodet om at udfylde den nye e-DoI-formular, og at alle eksperternes e-DoI'er i ekspertdatabasen er blevet gjort offentligt tilgængelige på agenturets hjemmeside fra den 30. september 2011; bemærker også, at den fælles hensigtserklæring mellem agenturet og hver nationale kompetente myndighed vedrørende overvågning af det videnskabelige niveau og uafhængigheden af den vurdering, den nationale kompetente myndighed udfører for tjenesteydelser, der leveres til agenturet, trådte i kraft den 4. juli 2011;

                  15.

                  opfordrer agenturet til at orientere dechargemyndigheden om de foranstaltninger, der træffes i spørgsmål vedrørende effektiv overholdelse af dets adfærdskodeks for så vidt angår håndtering af interessekonflikter;

                  16.

                  insisterer på, og advarer også agenturet om, at alle de tiltag, der nævnes i de respektive revisionsberetninger, herunder den for 2010, bør være gennemført fuldt ud inden indledningen af den næste dechargeprocedure;

         Personaleforvaltning

                  17.

                  noterer sig agenturets svar, hvori det erklærer, at det har rettet op på de mangler, som IAS påpegede inden for udvælgelse af kontraktansatte, og at der er blevet udarbejdet reviderede arbejdsinstruktioner og skabeloner, ligesom personalet har været på særlige kurser; opfordrer følgelig agenturet til at holde dechargemyndigheden orienteret om gennemførelsesgraden for disse tiltag; ser frem til Revisionsrettens beretning for 2010 for at kunne afgøre, hvorvidt agenturets forsikringer er velfunderede;

                  18.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (9) om præstation, økonomisk forvaltning og kontrol med agenturer.

         (1)  EUT C 338 af 14.12.2010, s. 28.

         (2)  EUT L 250 af 27.9.2011, s. 173.

         (3)  EFT L 248 af 16.9.2002, s. 1.

         (4)  EUT L 136 af 30.4.2004, s. 1.

         (5)  EFT L 357 af 31.12.2002, s. 72.

         (6)  EUT L 250 af 27.9.2011, s. 174.

         (7)  Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (EUT L 311 af 28.11.2001, s. 67).

         (8)  EUT L 136 af 30.4.2004, s. 34.

         (9)  EUT L 250 af 27.9.2011, s. 269.


title: 2012/588/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Arbejdsmiljøagentur for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Arbejdsmiljøagentur for regnskabsåret 2010

text:
               17.10.2012

               DA

               Den Europæiske Unions Tidende

               L 286/246

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Arbejdsmiljøagentur for regnskabsåret 2010
   (2012/588/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Arbejdsmiljøagentur for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Arbejdsmiljøagentur for regnskabsåret 2010, med agenturets svar (1),

               —

               der henviser til Rådets henstilling af 21. februar 2012 (06083/2012 - C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (3), særlig artikel 14,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0117/2012),

               1.

               meddeler direktøren for Det Europæiske Arbejdsmiljøagentur decharge for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Arbejdsmiljøagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 45.

      (2)  EFT L 248 af 16.9.2002, s. 1.

      (3)  EFT L 216 af 20.8.1994, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Arbejdsmiljøagentur for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Arbejdsmiljøagentur for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Arbejdsmiljøagentur for regnskabsåret 2010, med agenturets svar (1),

                  —

                  der henviser til Rådets henstilling af 21. februar 2012 (06083/2012 - C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (3), særlig artikel 14,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0117/2012),

                  A.

                  der henviser til, at Revisionsretten har erklæret, at den har fået rimelig sikkerhed for, at årsregnskabet for Det Europæiske Arbejdsmiljøagentur for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte decharge til direktøren for Det Europæiske Arbejdsmiljøagentur for gennemførelsen af agenturets budget for regnskabsåret 2009 (5) og i beslutningen med bemærkningerne til afgørelsen bl.a.:

                              —

                              opfordrede agenturet til at reducere den højere procentsats for annullering og oplyse dechargemyndigheden om de trufne foranstaltninger

                              —

                              opfordrede agenturets regnskabsfører til at beskrive den anvendte metodologi for godkendelse af agenturets regnskabssystem og støttede tanken om at udvikle samarbejdsmekanismer inden for det eksisterende netværk af regnskabsførere i agenturer for at udforme fælles krav og udarbejde en fælles metodologi for godkendelse af regnskabssystemer i agenturer

                              —

                              understregede, at fremførslen af 3 500 000 EUR (47 % af agenturets aktionsbevillinger) vedrørende operationelle aktiviteter forsinker gennemførelsen af agenturets aktiviteter og er i modstrid med budgetprincippet om etårighed, hvilket delvis skyldes de vigtige projekters flerårighed,

                  C.

                  der henviser til, at agenturets samlede budget for regnskabsåret 2010 var på 15 500 000 EUR, hvilket er en stigning på 3,3 % i forhold til regnskabsåret 2009, og til, at Unionens oprindelige bidrag til agenturets budget for 2010 var på 13 743 434 EUR sammenlignet med 13 800 000 EUR i 2009 (6), hvilket udgør en reduktion på 0,41 %,

         Budget og økonomisk forvaltning

                  1.

                  minder om, at Unionens oprindelige bidrag til agenturets budget for 2010 beløb sig til 13 743 434 EUR; bemærker dog, at 506 566 EUR hidrørende fra tilbagebetaling af overskud blev lagt oven i, således at Unionens samlede bidrag blev på 14 250 000 EUR for 2010;

                  2.

                  fastslår på grundlag af årsregnskabet, at det oprindelige budget for 2010 blev ændret to gange, og at der er foretaget overførsler; opfordrer agenturet til at give dechargemyndigheden oplysninger om årsagerne til disse ændringer;

                  3.

                  konstaterer på baggrund af agenturets årlige aktivitetsrapport, at der ved årets udgang var indgået forpligtelser for 96,1 % af det budget, der var til rådighed i 2010;

         Fremførsel af bevillinger

                  4.

                  bemærker en forbedring af agenturets bevillingsfremførsler i årenes løb; bemærker især, at det i 2010 reducerede procentsatsen for annulleringer til 11 % fra 19 % i 2009; opfordrer ikke desto mindre agenturet til at forbedre situationen yderligere ved at undgå forsinkelser i gennemførelsen af dets aktiviteter;

         Menneskelige ressourcer

                  5.

                  bemærker i agenturets årlige aktivitetsrapport, at det samlede antal medarbejdere per 31. december 2010 var 66; bemærker ligeledes, at personalet er sammensat af 44 midlertidigt ansatte, 21 kontraktansatte samt en stilling som kontraktansat i Netværk og Koordinering, finansieret af IPAC2-programmet;

                  6.

                  opfordrer agenturet til at orientere dechargemyndigheden om de foranstaltninger, agenturet har truffet for at opfylde nedenstående målsætninger fra dets årlige arbejdsprogram:

                              —

                              organisering og overvågning af udvælgelsesprocedurer for midlertidigt ansatte og kontraktansatte

                              —

                              effektiv og rettidig forvaltning og administration af HR-funktionen

                              —

                              få ansat det nødvendige kvalificerede personale, således at agenturet kan efterleve sin strategi og indfri målsætningerne om at gennemføre sine årlige forvaltningsplaner;

         Præstation

                  7.

                  konstaterer i den årlige aktivitetsrapport for 2010, at agenturet har udspecificeret data og sammenlignet et år med et andet for at gøre det lettere for dechargemyndigheden at vurdere agenturets præstationer mere effektivt; anser dette for at være en bedste praksis, som de øvrige agenturer bør følge;

                  8.

                  bifalder agenturets initiativ med at iværksætte »fremtidsforskning« i den sundheds- og sikkerhedsmæssige effekt af teknologisk innovation inden for »grønne job« inden 2020; bemærker, at formidlingen af disse projekters resultater til målgrupperne nu er påbegyndt ved verdenskongressen samt via en række seminarer; ville derfor sætte pris på at modtage feedback fra agenturet vedrørende disse initiativer;

         Intern revision

                  9.

                  glæder sig over agenturets initiativ med automatisk at forelægge dechargemyndigheden den interne revisionstjenestes (IAS') årlige interne revisionsberetning om agenturet; betragter dette som et tegn på gennemsigtighed og et eksempel på bedste praksis, som alle de øvrige agenturer bør følge; mener, at IAS' revisionsrapporter ofte bidrager til at videreudvikle processer og foranstaltninger til at afbøde/kontrollere agenturets risici;

                  10.

                  erfarer fra agenturet, at IAS foretog en opfølgning på de åbne henstillinger fra tidligere revisioner; glæder sig navnlig over, at den interne revisor i forbindelse med opfølgningen på de tidligere henstillinger fra IAS vurderede, at alle »meget vigtige« henstillinger var blevet efterlevet tilstrækkeligt og afsluttet, undtagen den om godkendelse af regnskabssystemerne, som var blevet nedgraderet til »vigtig« på grund af delvis efterlevelse; opfordrer derfor agenturet til at efterleve denne henstilling fuldt ud og informere dechargemyndigheden om de iværksatte foranstaltninger i denne henseende;

                  11.

                  bemærker endvidere, at IAS foretog en revision af hjemmesiden og den eksterne kommunikation i november 2010; bemærker navnlig, at IAS i denne revision fremsatte syv henstillinger, hvoraf ingen blev klassificeret som »kritiske«, men to blev betragtet som »meget vigtige« og drejede sig om:

                              —

                              dokumentationen vedrørende serviceleveranceaftaler

                              —

                              vedtagelse og gennemførelse af en sikkerhedspolitik;

                        opfordrer derfor agenturet til straks at efterleve disse to henstillinger og informere dechargemyndigheden om de iværksatte foranstaltninger i denne henseende;

                  12.

                  henleder opmærksomheden på sine henstillinger fra tidligere dechargebetænkninger, som fremgår af bilaget til denne beslutning;

                  13.

                  henviser for så vidt angår de andre bemærkninger, der ledsager dechargeafgørelsen, til sin beslutning af 10. maj 2012 (7) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 45.

         (2)  EFT L 248 af 16.9.2002, s. 1.

         (3)  EFT L 216 af 20.8.1994, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 201.

         (6)  EUT L 64 af 12.3.2010, s. 507.

         (7)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER I DE SENESTE ÅR

                  Det Europæiske Arbejdsmiljøagentur

                  2006

                  2007

                  2008

                  2009

                  Præstation

                  Ikke relevant

                  Ikke relevant

                              —

                              Opfordrer agenturet til at præsentere en diakronisk analyse af operationer gennemført i dette og tidligere år — Lykønsker agenturet med, at det har forbedret sin økonomiske forvaltning væsentligt inden for de sidste tre år

                              —

                              Opfordrer det til fortsat at stræbe efter de højeste standarder inden for budgetplanlægning, gennemførelse og kontrol

                  Opfordrer agenturet til i en tabel, der vedhæftes Revisionsrettens næste beretning, at præsentere en sammenligning af de operationer, der blev gennemført i det år, for hvilket der skal meddeles decharge, og dem i det foregående regnskabsår, så det bliver muligt for dechargemyndigheden mere effektivt at vurdere agenturets præstationer fra år til år

                  Agenturets forvaltning

                  Ikke relevant

                  Ikke relevant

                              —

                              Agenturets omkostninger til forvaltning er af ikke ubetydeligt omfang (en bestyrelse med 84 medlemmer og et personale på 64 personer)

                  Fremførte aktionsbevillinger

                  Budgetprincippet om specificering blev ikke overholdt strengt. (Direktøren underskrev 19 afgørelser om i alt ca. 880 000 EUR, hvori han godkendte budgetoverførsler fra artikel til artikel inden for kapitler). I modstrid med finansforordningen modtog bestyrelsen ikke den krævede information

                  Ikke relevant

                              —

                              Opfordrer af hensyn til forsvarlig økonomisk forvaltning til, at budgetoverslagene tilpasses, så de afspejler faktiske behov (den herskende tilstand var i modstrid med princippet om etårighed)

                              —

                              Erkender, at agenturet fremførte 3 500 000 EUR (47 % af dets aktionsbevillinger) for så vidt angår de operationelle aktiviteter. Understreger, at dette forsinker gennemførelsen af agenturets aktiviteter og er i modstrid med princippet om budgettets etårighed, hvilket delvis skyldes de vigtige projekters flerårighed

                              —

                              Opfordrer agenturet til at reducere den højere procentsats for annullering og oplyse dechargemyndigheden om de trufne foranstaltninger

                  Udbudsprocedurer

                  Ikke relevant

                  Ikke relevant

                  Opfordrer agenturet til at råde bod på problemet med overskridelsen af maksimumbeløbet ved anvendelse af en rammekontrakt for offentlige udbud, således at agenturet medvirker til, at Unionens budgetlovgivning overholdes i praksis

                  Menneskelige ressourcer og intern revision

                  Ikke relevant

                  Ikke relevant

                  Opfordrer agenturet til at træffe foranstaltninger for at efterleve 14 ud af de 33 henstillinger fra IAS; bemærker, at seks af dem betegnes som meget vigtige, nemlig forvaltningen af aktørernes forventninger og gennemførelsen af visse interne kontrolstandarder, dvs. behandling af individuelle filproblemer, årsberetningen om intern kontrol og fremme af interne kontrolprocedurer

                              —

                              Opfordrer agenturets regnskabsfører til at beskrive den anvendte metodologi for godkendelse af agenturets regnskabssystem og støtter tanken om at udvikle samarbejdsmekanismer inden for det eksisterende netværk af regnskabsførere i agenturer for at udforme fælles krav og udarbejde en fælles metodologi for godkendelse af regnskabssystemer i agenturer

                              —

                              Tilskynder agenturet til at revidere tjeklisterne for at matche specifikationerne for de forskellige finansielle transaktioner og stille dem til rådighed for alle ansatte

                              —

                              Opfordrer agenturet til at færdiggøre sine dokumentationsprocedurer

                              —

                              Opfordrer agenturet til at udarbejde en udtømmende oversigt over de vigtigste processer, der skal matches med de nødvendige procedurer og ajourføre denne oversigt systematisk


title: 2011/568/EU: Europa-Parlamentets afgørelse af 10. maj 2011 om decharge for gennemførelsen af budgettet for Det Europæiske Center for Udvikling af Erhvervsuddannelse for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Center for Udvikling af Erhvervsuddannelse for regnskabsåret 2009

text:
               27.9.2011

               DA

               Den Europæiske Unions Tidende

               L 250/130

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Det Europæiske Center for Udvikling af Erhvervsuddannelse for regnskabsåret 2009
   (2011/568/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Center for Udvikling af Erhvervsuddannelse for regnskabsåret 2009,

               —

               der henviser til Revisionsrettens beretning om årsregnskabet for Det Europæiske Center for Udvikling af Erhvervsuddannelse for regnskabsåret 2009 med centrets svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (3), særlig artikel 12a,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0106/2011),

               1.

               meddeler direktøren for Det Europæiske Center for Udvikling af Erhvervsuddannelse decharge for gennemførelsen af centrets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Center for Udvikling af Erhvervsuddannelse, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 130.

      (2)  EFT L 248 af 16.9.2002, s. 1.

      (3)  EFT L 39 af 13.2.1975, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Center for Udvikling af Erhvervsuddannelse for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for Det Europæiske Center for Udvikling af Erhvervsuddannelse for regnskabsåret 2009,

                  —

                  der henviser til Revisionsrettens beretning om årsregnskabet for Det Europæiske Center for Udvikling af Erhvervsuddannelse for regnskabsåret 2009 med centrets svar (1),

                  —

                  der henviser til Rådets henstilling af 15. februar 2011 (05892/2011 — C7-0052/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (3), særlig artikel 12a,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0106/2011),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 5. maj 2010 meddelte decharge til direktøren for Det Europæiske Center for Udvikling af Erhvervsuddannelse for gennemførelsen af centrets budget for regnskabsåret 2008 (5), og i beslutningen med bemærkningerne til afgørelsen bl.a.:

                              —

                              gjorde opmærksom på, at centret igen havde fremført bevillinger (der udgjorde 25 % af betalingsbevillingerne svarende til 1 400 000 EUR)

                              —

                              understregede, at dette forhold var tegn på svagheder ved programmeringen og kontrollen af de opdelte bevillinger til operationelle aktiviteter,

                  C.

                  der henviser til, at centrets budget for 2009 var på 18 530 000 EUR, hvilket er en forhøjelse på 1 % i forhold til regnskabsåret 2008,

         Præstationer

                  1.

                  henviser til, at det er Revisionsrettens opfattelse, at centrets årsregnskab svarende til et budget på 18 500 000 EUR giver et retvisende billede af centrets finansielle stilling pr. 31. december 2009, og at centrets transaktioner og pengestrømme i det afsluttede regnskabsår er i overensstemmelse med bestemmelserne i dets finansforordning;

                  2.

                  er tilfreds med, at Retten har fastslået, at de transaktioner, der ligger til grund for centrets årsregnskab for regnskabsåret 2009, er lovlige og formelt rigtige; glæder sig over centrets hensigt om i 2011 at udarbejde Gantt-diagrammer for alle vigtige operationelle aktiviteter; minder centret om, at disse diagrammer på en kortfattet måde viser, hvor lang tid den enkelte medarbejder har brugt på et projekt, og fremmer en resultatorienteret tilgang;

                  3.

                  lykønsker centret med at have indført et målesystem for præstationer (PMS) i 2009 i forbindelse med dets prioriteringer på mellem lang sigt for 2009-2011, og dets årlige arbejdsprogram, og med at have indført en ramme af præstationsindikatorer for at overvåge fremskridt og måle output, resultater og effekt; mener navnlig, at indførelsen af PMS hjælper centret med at forvalte og vurdere dets effekt, ydeevne, effektivitet og relevans; mener desuden, at dette system kunne indeholde yderligere forbedringer til den aktivitetsbaserede budgettering og nøjere overvågning af betalingsbevillinger for at undgå fremførsler;

                  4.

                  opfordrer centret til i en oversigt, der vedføjes Revisionsrettens næste beretning, at foretage en klar sammenligning mellem de tiltag, der blev gennemført i det regnskabsår, der er under dechargebehandling, og de tiltag, der blev gennemført i det forudgående regnskabsår, således at dechargemyndigheden bedre kan vurdere centrets præstationer fra år til år;

                  5.

                  er interesseret i centrets aktiviteter i forhold til Norge og Island, og bemærker, at det har indført en plan for at tilpasse anvendelsen af Norges og Islands bidrag til anvendelsen af Unionens støtte, som bør gennemføres senest i 2013;

         Menneskelige ressourcer

                  6.

                  bemærker, at centret har indført ændringer i sine ansættelsesprocedurer efter Revisionsrettens bemærkninger i dens beretning for 2009, hvori centret blev opfordret til at øge gennemsigtigheden; glæder sig over, at centrets siden juni 2010 har taget initiativ til at have spørgsmål i skriftlige prøver og samtaler inden forhåndsudvælgelsen;

         Fremførte bevillinger

                  7.

                  gør opmærksom på, at centret har fremført bevillinger (31 % af de administrative udgifter — afsnit II) og annulleret betalingsbevillinger (24 % af de samlede bevillinger til operationelle aktiviteter); opfordrer derfor centret til fortsat at forbedre programmeringen og overvågningen og i højere grad at respektere princippet om etårighed;

         Forvaltningen af budgettet

                  8.

                  opfordrer centret til mere effektivt at anvende budgetprincipperne om specificering og gennemsigtighed; erkender, at centret i juni 2010 informerede bestyrelsen om alle overførsler i 2009 og 2010, og at det siden da fortsat har informeret bestyrelsen om overførsler og har præciseret reglerne om 10 % i sine nye gennemførelsesbestemmelser til de finansielle bestemmelser, som blev vedtaget af bestyrelsen i december 2010;

         Intern revision

                  9.

                  medgiver, at centret har sendt dechargemyndigheden en rapport, som dets direktør har udarbejdet med en sammenfatning af indholdet af den interne revisionstjenestes (IAS') henstillinger, som det er foreskrevet i artikel 72, stk. 5, i rammefinansforordningen; opfordrer ikke desto mindre centrets administrerende direktør til at forelægge specifikke oplysninger om både indholdet af de 15 uafsluttede henstillinger, som IAS fremsatte den 31. december 2008, og de 14 nye henstillinger af 31. december 2009;

                  10.

                  glæder sig over, at centret har etableret et online-indkøbsinstrument i 2009 med henblik på at forbedre planlægningen og overvågningen af den årlige indkøbsplan;

                  11.

                  bemærker, at centret i 2009 opdaterede proceduren for frigørelser for yderligere at forbedre gennemsigtigheden af opgørelsen over aktiver; bemærker endvidere, at centret det samme år begyndte at dokumentere de vigtigste kontrolprocesser; opfordrer derfor centret til at oplyse dechargemyndigheden om de foranstaltninger, der er truffet i denne forbindelse;

                  12.

                  glæder sig over, at centret er det første agentur, der frivilligt har ladet sig underkaste en pilotrevision af den etiske ramme i 2009;

                  13.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (6) om præstationer, økonomisk forvaltning og kontrol med agenturer.

         (1)  EUT C 338 af 14.12.2010, s. 130.

         (2)  EFT L 248 af 16.9.2002, s. 1.

         (3)  EFT L 39 af 13.2.1975, s. 1.

         (4)  EFT L 357 af 31.12.2002, s. 72.

         (5)  EUT L 252 af 25.9.2010, s. 124.

         (6)  Vedtagne tekster, P7_TA(2011)0163 (Se side 269 i denne EUT).